|  |
| --- |
| Euro NCAP |
|  |
| Šūkis | For Safer Cars |
| Įkurta | 1996 m. gruodis |
| Tipas | Savanoriška pelno nesiekianti organizacija |
| Tikslas | automobilių saugumo nustatymas |
| Būstinė | Levenas, Belgija |
| Tinklalapis |  |

**Euro NCAP** – europinė savanoriška organizacija, vykdanti automobilių saugumo lygio nustatymo paslaugas. Organizacija įkurta Londone 1996 m. o pirmuosius automobilių saugumo lygio bandymus atliko 1997 m. vasarį. 1998 m. organizacijos būstinė perkelta į Briuselį.

Iš pradžių organizacijos veiklą parėmė Didžiosios Britanijos transporto tyrimų laboratorija, tačiau netrukus prie jos prisidėjo įvairių valstybių vyriausybės bei Europos sąjunga.

Iki įkuriant šią organizaciją automobilių gamintojai negalėjo tinkamai palyginti skirtingų modelių saugumo. Pavyzdžiui, Didžiojoje Britanijoje buvo privalomas tik 48 km/val greičiu atliekamas priekinio atsitrenkimo bandymas.

Organizacija įvertina naujai pagamintus automobilių modelius pagal standartinę sistemą – įvertinamas automobilių saugumas įvairių avarijų metu, taip pat keleivių bei pėsčiųjų saugumas ir tai įvertinama 5 žvaigždučių sistema. Bandymai vienam modeliui gali užtrukti iki 6 savaičių.

Nuo 2010 m. organizacija teikia „Euro NCAP Advanced" apdovanojimus. Jie įteikiami automobilių gamintojams, kurie pasiūlo naujus saugumo standartus ir kitas inovatyvias sistemas, kurių nėra Euro NCAP bandymų sistemoje.

Šie saugumo bandymai nėra privalomi, o automobilių modelius pasirenka Euro NCAP organizacija arba tai vykdo patys automobilių gamintojai. Europoje visi automobilių modeliai gali būti išleisti į prekybą praėję atskirą automobilių tinkamumo sistemą, ne Euro NCAP.

2017 m. duomenimis, organizacijai minint 20 m. sukaktį, iš viso buvo patikrinta 1 800 naujų automobilių, išleista daugiau nei 600 saugumo ataskaitų, o tai padėjo išgelbėti daugiau nei 78 000 gyvybių.

Laikui bėgant automobilių saugumas tapo vis svarbesnis ir tokie bandymai padėdavo klientams išsirinkti kokybišką automobilį. 1997 m. Rover 100 automobilio saugumas buvo įvertintas 1 balu iš 5. Tai lėmė labai mažus modelio pardavimus bei visai sustabdytą prekybą. 2017 m. Euro NCAP atliko saugumo bandymus tam pačiam Rover 100 automobiliui bei naujam Honda Jazz modeliui – taip buvo pademonstruota kaip stipriai pagerėjo automobilių saugumo lygis Europoje.

Nuorodos
--------

* Oficiali svetainė

Šaltiniai
---------

1. ↑  „Timeline | Euro NCAP". *www.euroncap.com* (anglų). Suarchyvuotas originalas 1 June 2020. Nuoroda tikrinta 9 October 2019.  Nežinomas parametras `|url-status=` ignored (pagalba)
2. ↑  „Timeline | Euro NCAP". *www.euroncap.com* (anglų). Suarchyvuotas originalas 2020-06-01. Nuoroda tikrinta 2020-05-28.  Nežinomas parametras `|url-status=` ignored (pagalba)
3. ↑  Morello, L.; Rossini, Lorenzo Rosti; Pia, Giuseppe; Tonoli, Andrea (2011-03-04). *The Automotive Body: Volume II: System Design* (anglų). Springer Science & Business Media. p. 54. ISBN 978-94-007-0516-6.
4. ↑  Larsen, Pernille (25 May 2011). „Euro NCAP's standard set for upcoming electric and range-extender cars". *fiabrussels.com*. Brussels: Fédération Internationale de l'Automobile. Suarchyvuotas originalas 25 April 2012. Nuoroda tikrinta 2 November 2011.  Nežinomas parametras `|url-status=` ignored (pagalba)
5. ↑  „20 Years Of Euro Ncap | AA". *www.theaa.com*. Nuoroda tikrinta 2020-05-28.
6. ↑  Zorrero, Diego (26 June 2022). „Crash Test: ¿qué son, cómo se hacen y para qué sirven?". *infobae*.
7. ↑  „Euro NCAP Advanced Rewards". Euro NCAP. Nuoroda tikrinta 26 October 2018.
8. ↑  „Cars chosen for testing". *euroncap.com*. Euro NCAP. Suarchyvuotas originalas 6 October 2010. Nuoroda tikrinta 19 July 2010.  Nežinomas parametras `|url-status=` ignored (pagalba)
9. ↑  AA celebrates 20 years of Euro NCAP
10. ↑  „Ten Years of Crashing New Cars". *racfoundation.org*. Suarchyvuotas originalas 11 July 2007. Nuoroda tikrinta 26 January 2008.  Nežinomas parametras `|url-status=` ignored (pagalba)
11. ↑  „Euro NCAP Timeline - Euro NCAP 20th Anniversary | Euro NCAP". *www.euroncap.com* (anglų). Nuoroda tikrinta 2020-05-28.